Diari Oficial de la Generalitat Valenciana


Sumari del DOGV 9606, del 30-05-2023 (2023/5742)

RESOLUCIÓ de 19 de maig de 2023, del president de l'IVACE, de disminució del pressupost contemplat en la Resolució de 22 de juliol de 2021, del president de l'IVACE, per la qual es convoquen ajudes per a la implantació d'infraestructura de recàrrega de vehicles elèctrics, dins del programa d'incentius lligats a la mobilitat elèctrica (Programa MOVES III-Infraestructura Comunitat Valenciana), en el marc del Pla de recuperació, transformació i resiliència europeu.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9606

Data del DOGV
:   30-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5742


Data del document
:   19-05-2023

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * Institut Valencià de Competitivitat Empresarial
    * ajuda pública

RESOLUCIÓ de 19 de maig de 2023, del president de l'IVACE, de disminució del pressupost contemplat en la Resolució de 22 de juliol de 2021, del president de l'IVACE, per la qual es convoquen ajudes per a la implantació d'infraestructura de recàrrega de vehicles elèctrics, dins del programa d'incentius lligats a la mobilitat elèctrica (Programa MOVES III-Infraestructura Comunitat Valenciana), en el marc del Pla de recuperació, transformació i resiliència europeu. [2023/5742]  
Pel Reial decret 266/2021, de 13 d'abril, s'aprova la concessió directa d'ajudes a les comunitats autònomes i a les ciutats de Ceuta i Melilla, per a l'execució de programes d'incentius lligats a la mobilitat elèctrica (MOVES III) en el marc del Pla de recuperació, transformació i resiliència europeu (BOE 89, 14.04.2021), i s'estableixen les bases reguladores del Programa MOVES III-Infraestructura Comunitat Valenciana.  
Per Resolució de 22 de juliol de 2021, del president de l'Institut Valencià de Competitivitat Empresarial (IVACE), es convoquen ajudes per a la implantació d'infraestructura de recàrrega de vehicles elèctrics, dins del programa d'incentius lligats a la mobilitat elèctrica (Programa MOVES III-Infraestructura Comunitat Valenciana), en el marc del Pla de recuperació, transformació i resiliència europeu, publicada en el DOGV núm. 9138, de 29 de juliol de 2021.  
Per Resolució de 10 d'octubre de 2022, del president de l'IVACE, s'amplia el pressupost i es modifica la Resolució de 22 de juliol de 2021, del president de l'IVACE, per la qual es convoquen ajudes per a la implantació d'infraestructura de recàrrega de vehicles elèctrics, dins del programa d'incentius lligats a la mobilitat elèctrica (Programa MOVES III-Infraestructura Comunitat Valenciana), resultant un pressupost total per a aquesta convocatòria de 70.861.586 euros.  
El Reial decret 36/2023, de 24 de gener, pel qual s'estableix un sistema de Certificats d'Estalvi Energètic (BOE 21, 25.01.2023), ha recollit en la seua disposició final primera la modificació de l'article 10.4 del Reial decret 266/2021, de 13 d'abril, en el sentit de preveure un màxim del 5 % del pressupost assignat a cada comunitat autònoma en l'annex V de les bases reguladores estatals com a costos indirectes imputables a les actuacions subvencionades, enfront del 2,5 % que actualment estava assignat per Reial decret 266/2021 de 13 d'abril.  
Tenint en compte la necessitat d'incrementar els recursos humans dedicats a la tramitació de les ajudes del Programa MOVES III per a reduir el temps mitjà de resolució dels expedients i amb això millorar l'atenció als usuaris i garantir l'eficàcia en la gestió d'aquests fons, es fa necessari incrementar el pressupost assignat a cobrir aquests costos indirectes.  
Sent que en l'actualitat la quantitat compromesa en la convocatòria d'ajudes per a la implantació d'infraestructura de recàrrega de vehicles elèctrics, dins del programa d'incentius lligats a la mobilitat elèctrica (Programa MOVES III-Infraestructura Comunitat Valenciana), és menor que el pressupost disponible, vist el termini de finalització de presentació de sol·licituds a la convocatòria de referència i en virtut del que s'estableix en el punt 3.3. de la Guia d'orientacions per a aplicar l'augment del percentatge de costos indirectes fins a un 5 % en l'àmbit dels reials decrets 266/2021 (MOVES III) i 477/2021 (Autoconsum), i per a acomplir la necessitat d'ampliació del pressupost per a cobrir els costos indirectes, resulta necessària la disminució del pressupost assignat en la Resolució de 22 de juliol de 2021, del president de l'IVACE, en la quantitat d'1.065.809 euros.  
  
Per això, en virtut del que es disposa en l'article 4 del Reglament d'organització i funcionament de l'IVACE, aprovat per Decret 4/2013, de 4 de gener del Consell, i de conformitat amb el que s'estableix en l'article 2.3 de la Resolució de 22 de juliol de 2021, del president de l'IVACE, sobre reassignació del pressupost previst en la convocatòria, resolc:  
  
Disminuir en la quantitat d'1.065.809 euros, la dotació pressupostària corresponent al programa d'incentius 2 (Programa de suport al desplegament d'infraestructura de recàrrega) de la convocatòria d'ajudes per a la implantació d'infraestructura de recàrrega de vehicles elèctrics, dins del programa d'incentius lligats a la mobilitat elèctrica (Programa MOVES III-Infraestructura Comunitat Valenciana), en el marc del Pla de recuperació, transformació i resiliència europeu, aprovada per Resolució de 22 de juliol de 2021, del president de l'IVACE. El pressupost total per a aquesta convocatòria serà en conseqüència de 11.877.029 euros.  
La present resolució entrarà en vigor l'endemà de la publicació de l'extracte de la mateixa en el Diari Oficial de la Generalitat Valenciana (DOGV).  
  
Contra aquesta resolució, que posa fi a la via administrativa, podrà interposar-se en el termini d'un mes recurs potestatiu de reposició davant el president de l'IVACE, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 19 de maig de 2023.- El president de l'IVACE: Rafael Climent González.